EkBass/fiwiki-20250220-pages-articles huggingface dataset:
Jorma Rissanen

Jorma Rissanen (20. lokakuuta 1932 Pielisjärvi – 9. toukokuuta 2020 Los Gatos, Kalifornia, Yhdysvallat) oli suomalainen informaatioteoreetikko. Rissanen kehitti aritmeettisen koodauksen, jota käytetään häviöttömään tiedonpakkaukseen, sekä mdl-periaatteen (minimum description length), jota käytetään tiedon mallinnukseen ja tilastolliseen tarkasteluun.Informaatioteoreetikko Jorma Rissanen palkittiin jälleen. (Web Archive 2008), Tekniikka ja Talous. Rissanen valmistui diplomi-insinööriksi Teknisestä korkeakoulusta vuonna 1960. Viisi vuotta myöhemmin hän väitteli tekniikan tohtoriksi säätötekniikan ja matematiikan alalta. Vuonna 1966 hän lähti tutkijaksi IBM:n tutkimuslaitoksen Kalifornian San Joséhen ja työskenteli siellä 35 vuoden ajan. Hän kohosi yhdeksi laboratorion arvostetuimmista tutkijoista.Jorma Rissasen muistokirjoitus. Helsingin Sanomat 9.6.2020. Rissanen tuotti yli 140 tiedonpakkaukseen liittyvää tieteellistä julkaisua. IBM-vuosien jälkeen Rissanen oli tutkijana Suomessa Tietotekniikan tutkimuslaitos HIITissä ja emeritusprofessorina Tampereen teknillisessä yliopistossa. Suomen-vuosinaan hän teki signaalin- ja tietojenkäsittelyn aloilla yhteistyötä useiden tutkimusryhmien kanssa. Rissanen sai urallaan useita tietojenkäsittelytieteen alan kansainvälisiä palkintoja, muun muassa Claude E. Shannon -palkinnon. Hän oli Suomalaisen tiedeakatemian ulkomainen jäsenUlkomaiset jäsenet. Suomalainen tiedeakatemia. Web Archive 2018.. Parhaiten Rissanen tunnetaan niin sanotun lyhimmän kuvauspituuden periaatteen keksijänä. Tätä periaatetta käytetään tiedon mallinnuksessa ja tilastolisessa päättelyssä. ==Lähteet== Luokka:Suomalaiset professorit Luokka:Suomalaiset tietojenkäsittelytieteilijät Luokka:Tampereen teknillisen yliopiston professorit Luokka:IBM:n henkilöstö Luokka:Vuonna 1932 syntyneet Luokka:Vuonna 2020 kuolleet
Stanisław Szudrowicz

Stanisław Szudrowicz (4. joulukuuta 1947 – 12. huhtikuuta 2019) oli puolalainen yleisurheilija, jonka päälaji oli pituushyppy. Szudrowicz saavutti Helsingin EM-kilpailuissa 1971 pituushypyssä pronssia tuloksella 787 cm. Hän hävisi kilpailun voittaneelle Max Klaussille viisi senttimetriä ja voitti sijoille 4–6 päätyneet hyppääjät kahdella senttimetrillä. ==Lähteet== * ===Viitteet=== Luokka:Puolalaiset pituushyppääjät Luokka:Vuonna 1947 syntyneet Luokka:Vuonna 2019 kuolleet
Jan Kobuszewski

Jan Kobuszewski (s. 6. toukokuuta 1947) on entinen puolalainen yleisurheilija, jonka päälaji oli pituushyppy. Kobuszewski sijoittui Helsingin EM-kilpailuissa 1971 pituushypyssä kahdeksanneksi tuloksella 775 cm. Tasaisessa kilpailussa hän hävisi pronssia saavuttaneelle maanmiehelleen Stanisław Szudrowiczille 12 senttimetriä. ==Lähteet== * Luokka:Puolalaiset pituushyppääjät Luokka:Vuonna 1947 syntyneet Luokka:Elävät henkilöt
Redaktiokritiikki

Redaktiokritiikki on kriittinen raamatuntutkimuksen metodi. Redaktiokriittinen metodi arvioi Raamatun kirjoittajia lähdeaineiston muokkaajina. Redaktiokritiikki eroaa muotokritiikistä siten, että se ei tarkastele erilaisia kerronnallisia osia löytääkseen alkuperäisen muodon, vaan keskittyy siihen, kuinka redaktori on hahmottanut ja muovannut kerrontaa tuodakseen esiin teologisia päämääriään. Redaktiokritiikissä tutkitaan niitä tapoja, joilla Raamatun kirjan kirjoittaja on toimittanut teoksensa.http://www.verkkopolku.net/view.php?asiakas=raamattu&pageid;=5 Siinä kiinnitetään huomiota siihen, miten lyhyet kertomukset on koottu yhteen.http://www.teolinst.fi/luennot/files/TE060918.htm Useimmiten redaktiokriittisen tutkimuksen tavoitteena on antaa selitys, miten evankelista on hyödyntänyt traditiota tuodakseen esille oman teologisen painotuksensa.http://www.teolinst.fi/luennot/files/te98041c.html Redaktiokritiikki on nuorin raamatuntutkimuksen perusmenetelmistä.http://oppiminen.yle.fi/artikkeli?id=2417 Reflektoitu redaktiokriittinen metodi syntyi 1950-luvun keskivaiheilla.http://www.koskenniemi.fi/EK/sl2003/UT/Redaktiokrtiikki.htm == Lähteet == Luokka:Eksegetiikka Luokka:Tekstuaalitieteet
Brie (juusto)

Brie-juustot ovat ryhmä ranskalaisia kypsytettyjä pehmeitä juustoja, jotka ovat peräisin Brien seudulta. Se on tunnettu varhaiskeskiajalta saakka. Tyypillinen brie valmistetaan lieriönmuotoiseen muottiin, joka on halkaisijaltaan 18–35 cm. Juuston paksuus on noin 3–4 cm. Brien kuori on homeen muodostaman valkoisen nukan peittämä. Kuori homeineen on tarkoitettu syötäväksi. Juustomassa on kermanväristä ja pehmeää, kypsässä juustossa usein jopa valuvaa. Maku ja tuoksu vaihtelee miedosta melko voimakkaaseen, jossa voi olla häivähdys ammoniakkia. == Nimen Brie alkuperäsuoja == Nimet Brie de Meaux ja Brie de Melun on suojattu, joten niitä nimikkeitä saa käyttää vain tietyillä alueilla Ranskassa valmistettuihin juustoihin. Pelkällä nimellä brie ei ole alkuperäsuojaa, joten myös muualla voidaan valmistaa juustoja nimellä brie. == Valmistus == Brie voidaan valmistaa joko pastöroidusta tai raakamaidosta. Juoksuttamisen jälkeen maito kaadetaan muottiin, jossa ylimääräisen nesteen annetaan valua pois vajaan vuorokauden ajan. Sen jälkeen juusto suolataan ja siihen istutetaan mikrobeja, kuten Penicillium candidum, Penicillium camemberti ja Brevibacterium linens. Brien annetaan kypsyä viileässä vähintään kolme viikkoa mutta joissain tapauksissa jopa vuoden ajan. Useimmat brie-tyypit ovat täysin kypsiä kuudesta kahdeksaan viikon ikäisenä. == Lähteet == == Katso myös == * Camembert Luokka:Ranskalaiset juustot Luokka:Lehmänmaitojuustot Luokka:Valkohomejuustot Luokka:Seulonnan keskeiset artikkelit
Kanasterot

Kanasterot (Asthenes) on orneerojen heimoon kuuluva lintusuku. Sukuun kuuluu 27 lajia. == Kanasteroihin (Asthenes) kuuluvia lajeja == * Bolivianpiikkipyrstö (Asthenes harterti) * Chilenkanastero (Asthenes anthoides) * Ciponkanastero (Asthenes luizae) * Hiiripiikkipyrstö (Asthenes griseomurina) * Isokanastero (Asthenes heterura) * Kanjonikanastero (Asthenes pudibunda) * Kolokanastero (Asthenes modesta) * Lakikanastero (Asthenes wyatti) * Lyhytnokkakanastero (Asthenes baeri) * Metsäkanastero (Asthenes berlepschi) * Okrapiikkipyrstö (Asthenes coryi) * Pensaskanastero (Asthenes virgata) * Perijanpiikkipyrstö (Asthenes perijana) * Punankanastero (Asthenes humilis) * Punanpiikkipyrstö (Asthenes helleri) * Punaperäkanastero (Asthenes dorbignyi) * Purokanastero (Asthenes pyrrholeuca) * Rillipiikkipyrstö (Asthenes palpebralis) * Rionpiikkipyrstö (Asthenes moreirae) * Ruosteotsakanastero (Asthenes ottonis) * Ruskopiikkipyrstö (Asthenes fuliginosa) * Suokanastero (Asthenes hudsoni) * Tummakanastero (Asthenes urubambensis) * Viirukanastero (Asthenes flammulata) * Viirupyrstökanastero (Asthenes maculicauda) * Vilcabambanpiikkipyrstö (Asthenes vilcabambae) * Vuorikanastero (Asthenes sclateri) ==Lähteet== == Aiheesta muualla == *ITIS: Asthenes *
Klopero

Klopero tai Kloperovuori on 193 metriä korkea mäki Koskuella, Kurikan eteläosassa lähellä Parkanon rajaa. Klopero on entisen Jalasjärven kunnan korkein kohta, ja se sijaitsee Ison Madesjärven koillisrannalla. Kloperon korkein kohta on noin 50 metriä Ison Madesjärven ja läheisen Vähän Madesjärven vedenpintaa ylempänä. Kloperoa peittävät kooltaan melko pienet kivenmurikat eli kloperot. Paikoitellen mäen eteläreunalla murikat ovat kuin kiviaidan muodostelmassa. Kloperon huipulla kasvaa mäntyjä. Kloperon rinteillä on muinaisrantoja ajalta, jolloin Itämeren edeltäjä kuroutui Ancylusjärveksi. Kloperon koillispuolella sijaitsevat Madesvuori-niminen mäki ja Kloperoneva- niminen suoalue. Kaakossa mäki rajoittuu Saunamaanrämäkän suohon. == Lähteet == == Aiheesta muualla == *Kloperovuori Jalasjärven Luontoyhdistys Luhurikan sivuilla Luokka:Jalasjärven luonto Luokka:Suomen mäet
Sebež

Sebež () on kaupunki Pihkovan alueella Venäjällä. Se sijaitsee lähellä Latvian ja Valko-Venäjän rajaa 189 kilometriä Pihkovasta etelään. Kaupunki on Sebežin piirin keskus. Sen kautta kulkee Rēzeknen ja Novosokolnikin välinen rautatie (Sebežin asema) sekä Moskovasta Latvian rajalle johtava M9-valtatie. Asukkaita on 6 400 henkeä (vuonna 2008). Sebež mainitaan ensimmäisen kerran vuonna 1414 liettualaisten hävittämänä Pihkovan feodaalitasavallan kaupunkina. Vuonna 1535 paikalle rakennettiin maavallein vahvistettu puinen linnoitus. Vuonna 1536 puolalaiset ja liettualaiset piirittivät linnoitusta, vuodesta 1579 lähtien se kuului Puolaan. 1500-luvun lopulta 1700-luvun alkuun saakka kaupungin omistamisesta käytiin useita taisteluita. Pietari I rakennutti linnoituksen uudelleen vuonna 1705. Vuonna 1772 Sebež liitettiin lopullisesti Venäjään. Vuonna 1777 siitä tuli Polotskin ja myöhemmin Vitebskin lääniin kuuluneen kihlakunnan keskus. Vuonna 1894 juutalaiset muodostivat 61 % kaupungin asukkaista. Sebežin kihlakunnan väestöstä valtaosa oli valkovenäläisiä.Entsiklopeditšeski slovar F.A. Brokgauza i I.A. Efrona (1890–1907). CD-rom, 2002. Toisen maailmansodan aikana kaupunki oli saksalaisten miehittämä. Nykyään kaupungissa on lähinnä rakennustarvike-, puunjalostus- ja elintarviketeollisuutta. Nähtävyyksiä ovat 1500-luvun linnamäki valleineen, nykyään ortodoksikirkkona toimiva vuonna 1625 rakennettu katolinen kirkko ja kotiseutumuseo. ==Lähteet== ==Aiheesta muualla== * Sebežin kaupungin sivusto Luokka:Pihkovan alueen kaupungit
Grzegorz Cybulski

Grzegorz Cybulski (s. 23. marraskuuta 1951) on entinen puolalainen yleisurheilija, jonka päälaji oli pituushyppy. Cybulski sijoittui Prahan EM- kilpailuissa 1978 pituushypyssä neljänneksi tuloksella 796 cm. Hän hävisi pronssimitalisti Vladimir Tsepeleville viisi senttimetriä. Sisäratojen EM- kilpailuissa Cybulski saavutti pronssia Rotterdamissa 1973 tuloksella 781 cm. ==Lähteet== * * Luokka:Puolalaiset pituushyppääjät Luokka:Vuonna 1951 syntyneet Luokka:Elävät henkilöt
Furmanov

Furmanov () on kaupunki Ivanovon alueella Venäjällä. Se sijaitsee Ivanovon ja Nerehtan välisen rautatien varrella (Furmanovin asema) 33 kilometriä Ivanovosta koilliseen. Kaupunki on Furmanovin piirin keskus. Asukkaita on 37 600 henkeä (vuonna 2008). Vuonna 1918 useista tehdastaajamista ja 1620-luvulta lähtien tunnetusta Sereda-Upinon kylästä muodostettiin Seredan kaupunki. Vuonna 1941 se sai nimen Furmanov paikkakunnalla syntyneen kirjailija Dmitri Furmanovin mukaan. Kaupungissa on lähinnä tekstiiliteollisuutta. ==Lähteet== * ==Aiheesta muualla== * Furmanovin piirin sivusto Luokka:Ivanovon alueen kaupungit
Stilton (juusto)

Stilton on englantilainen homejuusto, jota valmistetaan sekä valko- että sinihomejuustona. Näistä sinihomejuusto on huomattavasti tunnetumpi. Stiltonjuustoja valmistetaan Leicestershiren, Nottinghamshiren ja Derbyshiren kreivikunnissa. Vain kuudella meijerillä on lisenssi valmistaa aitoa stiltonia.Stilton Cheese Com Stiltonia on tehty 1700-luvun alkupuolelta asti. Sen valmistus aloitettiin Melton Mowbrayn alueella – Stiltonin kylä, josta juusto sai nimensä, oli paikka, jossa sitä myytiin, noin 120 kilometriä Lontoosta pohjoiseen.The history of Stilton village == Lähteet == == Aiheesta muualla == Luokka:Sinihomejuustot Luokka:Englantilaiset juustot
Utšaly

250px|thumb|right|Leninin aukio ja filharmonia. Utšaly () on kaupunki Baškortostanin tasavallassa Venäjällä. Se sijaitsee eteläisellä Uralilla 450 kilometriä Ufasta kaakkoon. Kaupunki on Utšalyn piirin keskus. Kymmenen kilometrin päässä sijaitsee Ufan ja Tšeljabinskin välisen rautatien Utšalyn asema. Asukkaita on 39 300 henkeä (vuonna 2008). Seudulta löydetyn kupariesiintymän yhteyteen alettiin vuonna 1955 rakentaa malminrikastamoa. Vuonna 1963 tehdastaajamista muodostettiin Utšalyn kaupunki. Nykyään kaupungissa on lähinnä metalliteollisuutta. ==Lähteet== * ==Aiheesta muualla== * Utšalyn piirin sivusto * Utšalyn piiri Baškortostanin sivustolla Luokka:Baškortostanin kaupungit
Usman

Usman () on kaupunki Lipetskin alueella Venäjällä. Se sijaitsee Donin vesistöön kuuluvan Usman-joen varrella 75 kilometriä Lipetskistä etelään. Kaupunki on Usmanin piirin keskus. Sen kautta kulkee Grjazin ja Voronežin välinen rautatie (Usmanin asema). Asukkaita on 19 600 henkeä (vuonna 2005). Vuonna 1645 Usmaniin rakennettiin Venäjän eteläinen rajalinnoitus. Vuonna 1652 sen hävittivät tataarit. Vuonna 1779 Usmanista tuli Tambovin lääniin kuuluneen samannimisen kihlakunnan keskus. Nykyisin seudulla harjoitetaan lähinnä maataloutta. ==Lähteet== * ==Aiheesta muualla== * Usmanin piirin sivusto Luokka:Lipetskin alueen kaupungit
Kiitohämähäkit

Kiitohämähäkit (Pisauridae) on hämähäkkeihin kuuluva heimo. Kiitohämähäkit ovat yleensä verraten kookkaita ja muistuttavat ulkonäöltään ja elintavoiltaan melko paljon juoksuhämähäkkejä. Levossa hämähäkki levittää jalat sivuilleen. Voimakkaiden ja verraten lyhyiden raajojen kärjissä on usein karvoja, jotka mahdollistavat liikkumisen veden pinnalla.http://delta- intkey.com/britsp/www/pisaurid.htm Silmiä on kahdeksan. Juoksuhämähäkeistä poiketen kaikki silmät ovat jotakuinkin samankokoisia.http://bugguide.net/node/view/1963 Kiitohämähäkit ovat aktiivisia saalistajia. Ne eivät siis kudo pyyntiverkkoa vaan liikkuvat etsimässä saaliseläimiä. Tyypillisessä saalistusasennossa hämähäkki pitää kahta ensimmäistä jalkapariaan ojennettuna. Monet vesistöjen läheisyydessä elävät lajit kelpuuttavat saaliikseen jopa sammakoita ja pieniä kaloja. Monet lajit osaavat tarvittaessa sukeltaa. Kosiomenoissa koiras saattaa tarjota naaraalle saalishyönteistä lahjana ja tekeytyä kuolleeksi.http://www.newscientist.com/article/mg19726454.800 Parittelun jälkeen naaras kantaa seittipakettiin käärittyjä munia leukojensa ja pedipalppien varassa kunnes poikasten kuoriutuminen on lähellä. Tällöin se kutoo verkon, jossa poikaset ovat varhaisimman nuoruusvaiheensa turvassa. Tästä tulee myös heimon englanninkielinen nimi nursery-web spiders. Suomessa, kuten muuallakin Pohjois-Euroopassa, heimoa edustavat vain kanervahämähäkki (Pisaura mirabilis), rantahämähäkki (Dolomedes fimbriatus) sekä isorantahämähäkki (Dolomedes plantarius). == Sukuja == *Afropisaura *Archipirata *Architis *Bradystichus *Campostichommides *Caripetella *Charminus *Chiasmopes *Cispinilus *Cispius *Cladycnis *Conakrya *Dendrolycosa *Dianpisaura *Dolomedes *Eucamptopus *Euprosthenops *Euprosthenopsis *Eurychoera *Hala *Hesydrimorpha *Hygropoda *Hypsithylla *Ilipula *Inola *Maypacius *Megadolomedes *Nilus *Nukuhiva *Papakula *Paracladycnis *Perenethis *Phalaeops *Pisaura *Pisaurina *Polyboea *Qianlingula *Ransonia *Rothus *Stoliczka *Tallonia *Tapinothele *Tapinothelella *Tapinothelops *Tetragonophthalma *Thalassiopsis *Thalassius *Thaumasia *Tinus *Tolma *Voraptipus *Vuattouxia *Walrencea == Lähteet == == Aiheesta muualla == *dolomedes.org *ITIS: Pisauridae Luokka:Hämähäkit
Uržum

Uržum (, ) on kaupunki Kirovin alueella Venäjällä. Se sijaitsee Uržumka-joen rannalla lähellä paikkaa, jossa se laskee Vjatkaan, 195 kilometriä Kirovista etelään. Kaupunki on Uržumin piirin keskus. Asukkaita on 11 500 henkeä (vuonna 2005). Kaupunki on saanut alkunsa marien asutuksen paikalle vuonna 1584 rakennetusta venäläisestä linnoituksesta. Vuonna 1647 rakennettiin uusi maavallein vahvistettu puinen linnoitus. Vuonna 1796 Uržumista tuli Vjatkan lääniin kuuluneen samannimisen kihlakunnan keskus. Kaupunki tunnettiin poliittisesti epäluotettavien henkilöiden karkotuspaikkana. Vuonna 1901 Uržumin kihlakunnan asukkaista 67 % oli venäläisiä, 25 % mareja, 4 % tataareja ja 4 % udmurtteja.Entsiklopeditšeski slovar F.A. Brokgauza i I.A. Efrona (1890–1907). CD-rom, 2002. Uržum on maatalousalueen keskus, jossa on lähinnä puunjalostus- ja elintarviketeollisuutta. Nähtävyyksiä ovat empiretyylinen lääkintäopiston rakennus ja vuosina 1894–1900 rakennettu Kolminaisuuden katedraali. Kaupungissa on siellä syntyneen puoluejohtaja Sergei Kirovin kotimuseo. ==Lähteet== ==Aiheesta muualla== * Uržumin kaupungille omistettu sivusto * Uržumin piiri Kirovin alueen sivustolla Luokka:Kirovin alueen kaupungit
Udomlja

Udomlja () on kaupunki Tverin alueella Venäjällä. Se sijaitsee Bologojen ja Sonkovon välisen rautatien varrella 225 kilometriä Tveristä luoteeseen. Kaupunki on Udomljan piirin keskus. Asukkaita on 31 048 henkeä (vuonna 2010). Paikkakunta on saanut alkunsa vuonna 1869 syntyneestä rautatieaseman asutuksesta, jonka nimenä oli aluksi Troitsa. Vuonna 1929 se sai kaupunkimaisen taajaman statuksen. Vuonna 1974 taajaman lähelle alettiin rakentaa Kalininin ydinvoimalaitosta (sijainti neljä kilometriä keskustasta koilliseen, ). Vuonna 1981 Udomljasta tuli kaupunki. Kaupungissa toimii puunjalostuslaitos, meijeri ja kotiseutumuseo. ==Lähteet== ==Aiheesta muualla== * Udomljan kaupungin sivusto * Udomljan piirin virallinen sivusto Luokka:Tverin alueen kaupungit Luokka:Udomljan piiri
Theresa Russell

Theresa Russell (ent. Paup) (s. 20. maaliskuuta 1957, San Diego, Kalifornia, Yhdysvallat) on yhdysvaltalainen näyttelijä ja malli. Hänet tunnetaan muun muassa elokuvista Viimeinen valtias (1976), Isku selkään (1978), Outo intohimo (1980), Kuka murhasi Jack McCannin? (1984), Yhtä tyhjän kanssa (1985), Aria (1987), Väärillä raiteilla (1988), Pelottava houkutus (1990) ja Spider-Man 3 – Hämähäkkimies 3 (2007). == Palkinnot == *paras naisnäyttelijä, Mystfest (1988) == Yksityiselämä == Russell oli naimisissa itseään melkein kolmekymmentä vuotta vanhemman ohjaaja Nicolas Roegin kanssa. Heillä on kaksi poikaa, heidän nimensä ovat Statten (s. 1983) ja Maxmilian (s. 1985). Russell ryhtyi malliksi ollessaan 12-vuotias. == Aiheesta muualla == * Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Brothers of Destruction

The Brothers of Destruction (BOD) oli yhdysvaltalainen showpainitiimi, johon kuuluivat showpainijat The Undertaker ja Kane. Joukkue esiintyi satunnaisesti vuosien 1997 ja 2010 välillä, saavuttaen kaksi kertaa WWF World Tag Team Championship -tittelin ja kerran WCW Tag Team Championship -mestaruuden. The Undertaker ja Kane feudasivat 2010, jonka myötä myös Brothers of Destruction hajosi ainakin väliaikaisesti. Molemmat painijat mittelöivät WWE:n SmackDown -organisaatiossa.http://www.wwe.com/superstars/ ==Lähteet== ==Aiheesta muualla== *The Undertakerin WWE-profiili *Kanen WWE-profiili Luokka:Showpaini
Hedelmälepakot

Hedelmälepakot (Pteropodidae) on lepakoiden heimo, johon kuuluu vähintään 186 lajia 42 eri suvussa. Perinteisessä luokittelussa, jossa lepakoiden Chiroptera-lahko on jaettu kahteen alalahkoon, hedelmälepakot on ollut suurlepakoiden alalahkon (Megachiroptera) ainoa heimo. Hedelmälepakoiden heimo puolestaan on aiemmin jaettu alaheimoihin, joita on ollut lähteestä riippuen 2–6. Nykyisessä luokittelussa näitä alalahkoja ja alaheimoja ei kuitenkaan yleensä enää käytetä. Monet hedelmälepakot ovat hyvin suurikokoisia. Yksi kookkaimmista tähän nisäkäsryhmään kuuluvista lajeista on isolentäväkoira (Pteropus vampyrus). Pienimmät ”suurlepakot” ovat kuitenkin vain viiden senttimetrin mittaisia eli pienempiä kuin suurimmat pienlepakot. Suurlepakot erottaa pienlepakoista se, että niiden sormien luut ovat paljon pidempiä. Niillä on kynsi myös toisessakin sormessa, mutta niiltä puuttuu häntä tai se on huomattavan pieni. Hedelmälepakot elävät Vanhan maailman eli Afrikan, Aasian ja Oseanian trooppisilla ja subtrooppisilla alueilla. Muutamaa lajia tavataan myös Tyynenmeren ja Intian valtameren saarilla sekä Lähi-idän, eteläisen Afrikan ja Kaakkois-Australian lauhkeilla vyöhykkeillä. Useat lajit elävät suurissa, jopa miljoonien yksilöiden yhdyskunnissa. Nimensä mukaisesti hedelmälepakot käyttävät ravinnokseen pääasiassa hedelmiä mutta myös kukkia, siitepölyä, lehtiä ja satunnaisesti hyönteisiä. Nisäkäsnimistötoimikunta on ehdottanut hedelmälepakoiden heimolle uutta suomenkielistä nimeä hekkolepakot. Image:Egyptian.fruitbat.arp.jpg|Rousettus aegyptiacus-koirankuonolepakko ruokailemassa. Image:GreyHeadedFlyingFox.jpg|Lepääviä harmaapäälentäväkoiria (Pteropus poliocephalus). Image:Pteropus poliocephalus Sydney BG.jpg|Harmaapäälentäväkoira lennossa. Image:Cynopt minut 081121-3134 smlu.JPG|Cynopterus minutus lähikuvassa. Image:PteropusLyd1.png|Intianlentävänkoiran (Pteropus giganteus) luuranko. == Lähteet ==
Chance Vought

Chauncey Milton Vought (6. helmikuuta 1890 – 25. heinäkuuta 1930) oli yhdysvaltalainen lentokonetehtailija. Hän perusti Lewis and Vought Corporationin Birdseye Lewisin kanssa. Tämä yhtiö kehittyi sittemmin Vought- yhtiöksi ja toteutti lukuisia hävittäjälentokoneita Yhdysvaltain laivastolle. Chance Vought syntyi ja kasvoi Long Islandilla, New Yorkin osavaltiossa. Hän opiskeli Pratt Institutessa, New Yorkin yliopistossa ja Pennsylvanian yliopistossa. Vought kuoli verenmyrkytykseen 40-vuotiaana."C.M. Vought Dies.", New York Times (July 26, 1930). Retrieved on 9 May 2008. "Chance M. Vought, pioneer aviation engineer, pilot and designer, a contemporary of the Wright brothers and one of the leading manufacturers of military planes in the world, died ..." "Chance Milton Vought". Vought Aircraft. Retrieved on 2008-05-10. ==Lähteet== Luokka:Yhdysvaltalaiset lentokonesuunnittelijat Luokka:Vuonna 1890 syntyneet Luokka:Vuonna 1930 kuolleet
Birgitta (Ruotsin prinsessa)

Prinsessa Birgitta (koko nimeltään Birgitta Ingeborg Alice; 19. tammikuuta 1937 Solna, Ruotsi – 4. joulukuuta 2024 Mallorca, Espanja) oli Ruotsin prinsessa ja Hohenzollernin prinsessa. Hän oli perintöprinssi Kustaa Aadolfin ja prinsessa Sibyllan toinen tytär ja Ruotsin kuninkaan Kaarle XVI Kustaan sisar. Ätten Bernadotte Sveriges Kungahus == Elämä == Birgitta opiskeli voimistelunohjaajaksi. Hän meni naimisiin vuonna 1961 saksalaisen prinssi Johann Georg av Hohenzollern-Sigmaringenin kanssa ja kääntyi katoliseksi. Samalla hän menetti kruununperimysoikeutensa, mutta oli sen jälkeenkin virallisesti Ruotsin prinsessa. Pariskunnalla oli kolme lasta. He asuivat erillään vuodesta 1990 lähtien, mutta eivät eronneet virallisesti. Aviomies kuoli 2. maaliskuuta 2016 Münchenissä Saksassa. Birgitta asui myöhemmin Mallorcalla ja käytti aikansa hyväntekeväisyyteen ja golfiin.De bor i olika länder Aftonbladet Hän ei halunnut palata Ruotsiin, koska ”siellä on kylmää ja pimeää”. Prinsessa Birgitta kuoli 87-vuotiaana 4. joulukuuta 2024 Mallorcalla Espanjassa. Yksityinen muistotilaisuus järjestettiin Drottningholmin linnassa 15. joulukuuta, jonka jälkeen hänet haudattiin kuningasperheen jäsenten hautausmaalle. Koska Birgitta oli serafiimiritarikunnan jäsen, Ritariholman kirkko soitti kellojaan hänen hautajaistensa yhteydessä. Ruotsissa prinsessan titteli oli "Teidän kuninkaallinen korkeutensa Ruotsin ja Hohenzollernin prinsessa" ja Saksassa "Teidän korkeutenne Ruotsin ja Hohenzollernin prinsessa". == Kunnianosoituksia == * Serafiimiritarikunnan ritari (Ruotsi, 1952) == Galleria == Tiedosto:Sibylla med Prins Gustaf Adolf och alla barnen.jpg|Birgitta lapsena kuvan keskellä. Tiedosto:Armoiries de la Princesse Brigitte de Suede.svg|Birgitan vaakuna hänen mentyään naimisiin 1961 Tiedosto:Wedding of Princess Birgitta and Johan Georg von Hohenzollern 1961 004.jpg|Birgitan ja Johann Georgin häät == Lähteet == Luokka:Ruotsin prinsessat Luokka:Vuonna 1937 syntyneet Luokka:Vuonna 2024 kuolleet
Kašlyk

Kašlyk eli Sibir () oli Siperian kaanikunnan pääkaupunki 1400-luvun lopulta lähtien. Se sijaitsi Irtyšin oikealla rannalla Sibirkajoen suulla 17 kilometrin päässä Tobolskista. Ensimmäiset maininnat Sibiristä ovat 1300-luvun alusta. 1500-luvulla asukkaat harjoittivat kauppaa, käsityöammatteja, kalastusta, maanviljelystä ja karjanhoitoa. Vuonna 1582 Stroganovin etuja suojelleen kasakkapäällikkö Jermakin joukot valtasivat kaupungin ja se autioitui. ==Lähteet== * Luokka:Siperian historia Luokka:Venäjän entiset kaupungit Luokka:Tjumenin alue
Elizabeth Magie

Elizabeth ”Lizzie” J. Phillips (omaa sukua Magie, 1866 Canton, Illinois – 1948 Arlington, Virginia) oli yhdysvaltalainen konttoristi, jonka keksimän Vuokraisännät (Landlords’ Game) -lautapelin pohjalta Monopoly kehittyi. Magie haki patenttia Vuokraisännät-pelilleen 23. maaliskuuta 1903 asuessaan Brentwoodissa, Marylandissa. Hänelle myönnettiin 5. tammikuuta 1904 Yhdysvaltain patentti nro 748 626. Magie pyrki Vuokraisännät-pelillään havainnollistamaan hänen kannattamansa georgismin kritisoiman maanomistuksen monopolin huonoja puolia. Vuonna 1906 Magie muutti Chicagoon. Magie ja hänen georgistiystävänsä muodostivat Economic Game Co.:n julkaisemaan peliään. Vuonna 1910 hän avioitui Albert Phillipsin kanssa ja Parker Brothers julkaisi hänen humoristisen korttipelinsä Mock Trial. Vuokraisännät-pelin patentti raukesi vuonna 1921. Vuonna 1924 hän patentoi uudistetun version pelistä. Parker Brothers julkaisi vuonna 1937 Magien keksimät, nykyään harvinaiset lautapelit Bargain Day ja King’s Men sekä julkaisi Vuokraisännät-pelin kolmannen version vuonna 1939. Bargain Day -pelissä ostoksillaolijat kilpailevat toisiaan vastaan tavaratalossa; King's Men on abstrakti strategiapeli. == Lähteet == == Aiheesta muualla == *The Monopolization of Monopoly Luokka:Lautapelisuunnittelijat Luokka:Yhdysvaltalaiset henkilöt Luokka:Vuonna 1866 syntyneet Luokka:Vuonna 1948 kuolleet
Tutajev

Tutajev () on kaupunki Jaroslavlin alueella Venäjällä. Se sijaitsee Volgan rannalla 38 kilometriä Jaroslavlista luoteeseen. Kaupunki on Tutajevin piirin keskus. Tšebakovon asemalta haarautuva sivurata yhdistää sen Jaroslavlin ja Rybinskin väliseen rautatiehen. Asukkaita on 41 400 henkeä (vuonna 2008). Kronikoiden mukaan Uglitšin ruhtinas Roman Vladimirovitš perusti Volgan rannalle Borisoglebskiä vastapäätä kaupungin, joka sai nimen Romanov. Rakennustyön valmistumisajankohtana pidetään vuotta 1283. Vuonna 1491 Romanov liitettiin Moskovan Venäjään. Vuonna 1777 Romanov ja Borisoglebsk saivat kihlakuntakaupunkien aseman. Vuonna 1822 ne yhdistettiin Jaroslavlin lääniin kuuluneeksi Romano-Borisoglebskin kaupungiksi, joka oli huomattava nahkateollisuuden keskus. Vuonna 1918 kaupunki sai nimen Tutajev Jaroslavlin sosialistivallankumouksellisten kapinan aikana kuolleen punakaartilaisen muistoksi. Nykyään Tutajevissa on mm. konepaja, lammassiittola, nahkatehdas ja pellavanjalostuslaitos. Kaupunki kuuluu Venäjän kultaisen renkaan matkailukohteisiin. Nähtävyyksiä ovat lukuisat 1600–1700-luvuilla rakennetut kirkot. ;Tutajevin kirkkoja File:Казанско-Преображенская церковь (1758, Романовская сторона г. Тутаева).jpg|Kirkastumisen kirkko Kuva:Cathedral of the Resurrection (Tutayev).JPG|Ylösnousemuksen katedraali Kuva:Воскресенский_собор_весной.jpg|Ylösnousemuksen katedraali File:Рождественский вечер (вид на Воскресенский собор Бороисоглебской стороны г. Тутаева).jpg|Ylösnousemuksen katedraali File:Собор Крестовоздвиженский, в предзакатный час.jpg|Pyhän Ristin katedraali File:Ангел Господень, Романовский Крестовоздвиженский собор, западная стена четверика, фреска Гурия Никитина.jpg|Herran enkeli File:Пророк Иеремия, Романовский Крестовоздвиженский собор, южная стена четверика, фреска Гурия Никитина.jpg|Profeetta Jeremia File:Пророки Илия и Енох, Романовский Крестовоздвиженский собор, западная стена четверика, фреска Гурия Никитина.jpg|Profeetat Elia ja Eenok File:Апокалипсис, Романовский Крестовоздвиженский собор, западная стена четверика, фреска Гурия Никитина.jpg|Apokalypsi ==Lähteet== * ==Aiheesta muualla== * Tutajevin kaupungin sivusto Luokka:Jaroslavlin alueen kaupungit
Tuimazy

Tuimazy () on kaupunki Baškortostanin tasavallassa Venäjällä. Se sijaitsee Kaman vesistöön kuuluvan Usen-joen rannalla 170 kilometriä Ufasta länteen. Kaupunki on Tuimazyn piirin keskus. Sen kautta kulkee Uljanovskin ja Ufan välinen rautatie (Tuimazyn asema) ja M5-valtatie. Asukkaita on 65 700 henkeä (vuonna 2008). Vuonna 1960 perustettu kaupunki on huomattava Volgan ja Uralin alueen öljyteollisuuden keskus. Tuimazyssa on myös tärkeiden öljyjohtojen risteyspaikka. ==Lähteet== * ==Aiheesta muualla== * Tuimazyn piirin sivusto Luokka:Baškortostanin kaupungit
Prvenstvo Hrvatske u hokeju na ledu

Kroatian jääkiekkoliiga eli Prvenstvo Hrvatske u hokeju na ledu on jääkiekon korkein sarjataso Kroatiassa. Liigan kaikki kolme joukkuetta tulevat Zagrebista. Liiga perustettiin vuonna 1991, Jugoslavian hajoamisen jälkeen. == Joukkueet == * KHL Mladost * KHL Medveščak Zagreb * KHL Zagreb * KHL Sisak === Mestarit === Vuosi Joukkue 1992 KHL Zagreb 1993 KHL Zagreb 1994 KHL Zagreb 1995 KHL Medveščak Zagreb 1996 KHL Zagreb 1997 KHL Medveščak Zagreb 1998 KHL Medveščak Zagreb 1999 KHL Medveščak Zagreb 2000 KHL Medveščak Zagreb 2001 KHL Medveščak Zagreb 2002 KHL Medveščak Zagreb 2003 KHL Medveščak Zagreb 2004 KHL Medveščak Zagreb 2005 KHL Medveščak Zagreb 2006 KHL Medveščak Zagreb 2007 KHL Medveščak Zagreb 2008 KHL Mladost Zagreb 2009 KHL Medveščak Zagreb Joukkuet Mestaruusvuodet Yhteensä KHL Medveščak Zagreb 1995, 1997, 1998, 1999, 2000, 2001, 2002, 2003, 2004, 2005, 2006, 2007, 2009 13 KHL Zagreb 1992, 1993, 1994, 1996 4 KHL Mladost 2008 1 == Lähteet == * Croatian Ice Hockey Federation === Viitteet === Luokka:Kroatian jääkiekko Luokka:Jääkiekkosarjat
Liettuan jääkiekkoliiga

Liettuan jääkiekkoliiga on Liettuan korkein sarjataso jääkiekossa. Kaudella 2014–2015 sarjassa pelasi seitsemän joukkuetta, joista yksi tuli Venäjän puolelta Kaliningradin alueelta. Kaudella 2018–2019 sarjassa pelasi enää neljä joukkuetta. ==Joukkueet 2021–2022== * SC Energija * LTeam Select * Hockey Punks Vilnius * Kaunas City * BA-Klaipeda ==Mestarit== *1992 : SC Energija *1993 : SC Energija *1994 : SC Energija *1995 : SC Energija *1996 : SC Energija *1997 : SC Energija *1998 : SC Energija *1999 : SC Energija *2000 : Viltis Elektrėnai *2001 : SC Energija *2002 : Garsų Pasaulis Vilnius *2003 : SC Energija *2004 : SC Energija *2005 : SC Energija *2006 : SC Energija *2007 : SC Energija *2008 : SC Energija *2009 : SC Energija *2010 : SC Elektrėnai *2011 : SC Elektrėnai *2012 : ESSM Energija Elektrėnai *2013 : SC Energija *2014 : Delovaja Rus Kaliningrad *2015 : Delovaja Rus Kaliningrad *2016 : SC Energija *2017 : SC Energija *2018 : SC Energija *2019 : SC Energija *2020 : Ei pelattu *2021 : Kaunas Hockey ==Lähteet== Luokka:Liettuan jääkiekko Luokka:Jääkiekkosarjat
Moblogi

Moblogi on verkkosivusto, jossa yksi tai useampi käyttäjä voi julkaista kirjoituksiaan reaaliajassa jollakin mobiililaitteella kuten matkapuhelimella. Mobloggaamisen etu on siinä, että käyttäjä voi lisätä blogiinsa kirjoituksia tai kuvamateriaalia paikasta ja ajasta riippumatta, jos hänellä on käytössään matkapuhelin, jossa on gprs- tai wap-yhteys. Tällaisia sivustoja on muun muassa Blogspot.comilla. Luokka:Blogipalvelut
Isabella (Tanskan prinsessa)

Prinsessa Isabella (Isabella Henrietta Ingrid Margrethe, Tanskan prinsessa, Monpezat’n kreivitär, s. 21. huhtikuuta 2007 Kööpenhamina, Tanska) on Tanskan kuningas Frederik X:n ja tämän puolison kuningatar kuningatar Maryn toiseksi vanhin lapsi. Isabellalla on myös isoveli, prinssi Christian. Prinsessa Isabella on Tanskan kuningatar Margareeta II:n ja hänen puolisonsa prinssi Henrikin neljäs lapsenlapsi ja kruununperimysjärjestyksessä toinen heti isoveljensä jälkeen. Prinsessa Isabella syntyi Rigshospitalet-sairaalassa Kööpenhaminassa 21. huhtikuuta 2007, ja hänet kastettiin 1. heinäkuuta 2007 Fredensborgin linnan kappelissa. Kummeina toimivat Belgian prinsessa Mathilde, Kreikan ja Tanskan prinsessa Alexia, Nadine Johnston, Christian Buchwald, Peter Heering ja Marie Louise Skeel. Royal Monogram of Princess Isabella of Denmark.svg|Prinsessa Isabellan kuninkaallinen monogrammi. == Lähteet == == Aiheesta muualla == * Prinsessa Isabellan viralliset sivut Luokka:Tanskan prinsessat Luokka:Vuonna 2007 syntyneet Luokka:Elävät henkilöt
Slovenian jääkiekkoliiga

Slovenian jääkiekkoliiga on Slovenian korkein sarjataso jääkiekossa. Sarja on avoin vain slovenialaisille joukkueille, mutta sarjan joukkueet pelaavat pääasiallisesti Itävallan sarjoissa. == Historia == Slovenian jääkiekkoliiga perustettiin 1991, kun Jugoslavian sosialistinen liittotasavalta hajosi ja Slovenia itsenäistyi. Slovenialaiset seurat menestyivät hyvin jo Jugoslavian jääkiekkoliigassa. Slovenian liigasta siirtyi ajan kuluessa joukkueita Itävallan jääkiekkoliigaan. Nämä joukkueet pelasivat kuitenkin Slovenian liigan pudotuspeleissä. Kaudella 2007–2008 syntyi ongelma, kun kroatialainen KHL Medveščak Zagreb eteni liigan pudotuspeleihin. Ainoastaan slovenialaisesta joukkueesta saattoi tulla mestari, joten Medveščak ei osallistunut pudotuspeleihin. Seuraavalla kaudella sama tilanne toistui, mutta Medveščak sai osallistua pudotuspeleihin. Mikäli se voittaisi liigan, julistettaisiin se liigan mestariksi ja paras slovenialainen seura taas Slovenian mestariksi. Medveščak ei kuitenkaan voittanut liigaa. Slovenialaisia joukkueita pelasi vuosina 2009 – 2012 Slohokej Leaguessa. Sarjan lakkauttamisen jälkeen Slovenian liigaa on pelattu kahdeksan ottelun runkosarjana Itävallan alemman tason slovenialaisjoukkueiden kesken ja runkosarjan voittaja on kohdannut kahden kierroksen pudotuspeleissä kolme Itävallan ylemmissä sarjoissa pelaavaa slovenialaisjoukkuetta. ==Joukkueet== Joukkue Kaupunki Areena Kapasiteetti Perustettu Nykyiset joukkueet Nykyiset joukkueet Nykyiset joukkueet Nykyiset joukkueet Nykyiset joukkueet Maribor Maribor Tabor Ice Hall 1,000 1993 Mladi Jesenice Jesenice Podmežakla Hall 5,900 1999 HDD Olimpija Ljubljana Tivoli Hall 7,000 1928 HK Olimpija Ljubljana Tivoli Hall 7,000 2004 Slavija Ljubljana Zalog Hall 1,000 1964 Triglav Kranj Kranj Zlatno Polje Ice Hall 1,000 1968 Entiset joukkueet Entiset joukkueet Entiset joukkueet Entiset joukkueet Entiset joukkueet Jesenice Jesenice Podmežakla Hall 5,900 1948 Jesenice II Jesenice Podmežakla Hall 5,900 1948 Alfa Ljubljana Alfa Ice Hall 1,000 2005 Bled Bled Bled Ice Hall 1,000 1999 Celje Celje Golovec Ice Hall 500 1998 Olimpija II Ljubljana Tivoli Hall 7,000 1928 Medveščak Zagreb Dom Sportova 6,400 1961 Mladost Zagreb Dvorana Velesajam 500 1946 == Lähteet == *Hokejska Zveza Slovenije === Viitteet === Luokka:Slovenian jääkiekko Luokka:Jääkiekkosarjat
Trubtševsk

Trubtševsk () on kaupunki Brjanskin alueella Venäjällä. Se sijaitsee Desnaan laskevan Nerussa-joen suulla 94 kilometriä Brjanskista etelään. Tämä 15 014 asukkaan kaupunki on 37 002 asukkaan Trubtševskin piirin keskus (väkiluvut 2010). Trubtševsk on yksi Venäjän vanhimmista kaupungeista. Sen perustamisajankohtana pidetään vuotta 975. Vuonna 1164 se mainitaan Tšernigovin ruhtinaskuntaan kuuluneena Trubetšin kaupunkina. Trubetšin ruhtinas Buitur Vsevolod esiintyy Kertomuksessa Igorin sotaretkestä. 1100-luvulla kaupunki oli lääniruhtinaskunnan keskus, jonka mongolivalloittajat hävittivät vuoden 1240 tienoilla. Venäjän etelärajalla sijainnut linnoitus vaihtoi useaan kertaan omistajaa. 1300-luvun puolivälistä lähtien se kuului Liettuaan, vuodesta 1503 Moskovan Venäjään ja vuosina 1609–1644 se oli osa Puolaa. Vuonna 1778 Trubtševskista tuli Orjolin lääniin kuuluneen kihlakunnan keskus. Toisen maailmansodan aikana se oli saksalaisten miehittämä. Kaupungin keskusta koostuu lähinnä puutarhojen ympäröimistä puutaloista. Nähtävyyksiä ovat Kolminaisuuden katedraali (1400–1700-luku), Kristuksen kirkastuksen (1600-luku), Pokrovan (1700-luku), Pyhän Eliaan ja Herran temppeliin tuomisen kirkot (molemmat 1800-luvulta) sekä vuonna 1919 perustettu kotiseutumuseo. ==Lähteet== ===Lähteet joihin ei ole viitattu=== * Luokka:Brjanskin alueen kaupungit
Carson Parks

Clarence Carson Parks (26. huhtikuuta 1936 – 22. kesäkuuta 2005) oli yhdysvaltalainen lauluntekijä, musiikkikustantaja, muusikko ja laulaja. Hänet tunnetaan Nancy & Frank Sinatran hittikappaleen Somethin' stupidin (1967) säveltäjänä ja sanoittajana sekä muusikko Van Dyke Parksin isoveljenä. Parks aloitti aktiiviuransa 1959 ja lopetti 1969, jonka jälkeen häntä ei enää julkisuudessa nähty eikä kuultu. Carson Parks kuoli kesäkuussa 2005 69-vuotiaana. == Lähteet == Luokka:Yhdysvaltalaiset lauluntekijät Luokka:Yhdysvaltalaiset kustantajat Luokka:Yhdysvaltalaiset laulajat Luokka:Yhdysvaltalaiset säveltäjät Luokka:Vuonna 1936 syntyneet Luokka:Vuonna 2005 kuolleet
Vyštša Liha

Vyštša Liha () oli Ukrainan korkein sarjataso jääkiekossa. Sarja perustettiin vuonna 1992 Neuvostoliiton kaaduttua. Vyštša Lihaa alempi sarjataso oli Perša Liha vuoteen 2008 saakka, jolloin sarjat yhdistettiin. Vyštša Liha lakkautettiin vuonna 2011 Ukrainan jääkiekkoliiton luovutta sarjan ylläpidosta. Uusi pääsarja PHL aloitti jo seuraavalla kaudella. == Joukkueet == Divisioona Joukkue Kaupunki Perustettu Liittynyt Läntinen Patriot Vinnytsja Vinnytsja 2008 Läntinen Ekspres Lviv Lviv 2008 Läntinen VIM-Berkut Lviv 2009 Läntinen Javir Javoriv 2009 Läntinen HK Lutsk Lutsk 2009 Läntinen Vatra Ivano- Frankivsk Ivano-Frankivsk 2008 Läntinen Olympija Kaluš Kaluš 2009 Keskinen Sokol Kiova Kiova 1963 2008 Keskinen Berkut Kiova Kiova 2009 Keskinen Bilyi Bars Brovary Brovary 2007 Keskinen Vorony Sumy Sumy 2008 Keskinen HK Harkiv Harkova Keskinen Donbas Donetsk Donetsk 2008 Itäinen Itäinen Dnipro Herson H’erson 2009 Itäinen HK Odessa Odessa 2009 Itäinen Lehion Simferopol Simferopol 2009 == Mestarit == * 2010–2011: Donbass Donetsk * 2009–2010: Sokol Kiova * 2008–2009: Sokol Kiova * 2007–2008: Sokol Kiova * 2006–2007: ATEK Kiova * 2005–2006: Sokol Kiova * 2004–2005: Sokol Kiova * 2003–2004: Sokol Kiova * 2002–2003: Sokol Kiova * 2001–2002: H’K Berkut Kiova * 2000–2001: H’K Berkut Kiova * 1999–2000: H’K Berkut Kiova * 1998–1999: Sokol Kiova * 1997–1998: Sokol Kiova * 1996–1997: Sokol Kiova * 1995–1996: Sokol Kiova * 1994–1995: Sokol Kiova * 1993–1994: ŠVSM Kiova * 1992–1993: Sokol Kiova == Lähteet == * Ukrainan jääkiekkoliiton kotisivut * English information and latest results Luokka:Entiset jääkiekkosarjat Luokka:Ukrainan jääkiekko Luokka:Ukrainan palloilusarjat
Troitsk (Moskova)

thumb|left|230px|Tihvinän kirkko Troitskissa Troitsk () on kaupunki ja kaupunkipiirikunta Moskovan lounaisessa Troitskin piirikunnassa Venäjällä. Se sijaitsee Desnajoen varrella 35 kilometriä Moskovan keskustasta lounaaseen. Vuoden 2012 alussa kaupunkipiirikunnassa asui 42 232 henkeä. Kaupunki on syntynyt Troitskojen kylän paikalle. Vuonna 1797 kylään perustettiin kutomo, joka 1800–1900-lukujen vaihteessa kasvoi suuryritykseksi. Kutomon asutus sai vuonna 1928 kaupunkimaisen taajaman statuksen nimellä Troitski. 1940-luvun lopussa taajamaan perustettiin Neuvostoliiton, nykyisin Venäjän tiedeakatemian fysiikan tutkimuskeskus. Vuonna 1977 taajamasta tuli Troitskin kaupunki. Vuonna 2007 se sai tiedekaupungin statuksen. Nykyään kaupungissa toimii 10 fysiikan tutkimuslaitosta. Heinäkuun 1. päivästä 2012 lähtien Troitsk on kuulunut Moskovaan; tätä aiemmin se oli Moskovan alueen osa. ==Lähteet== ===Lähteet, joihin ei ole viitattu=== * ==Aiheesta muualla== * Troitskin kaupungin sivusto Luokka:Moskovan kaupungit
Ukrainan jääkiekkoliiga

Ukrainan jääkiekkoliiga () on jääkiekon korkein sarjataso Ukrainassa. Maan edellinen sarja PHL kaatui taloudellisiin vaikeuksiin ja Ukrainan jääkiekkoliitto järjesti väliaikaisesti Ukrainan mestaruuskilpailut 2013–2014. Ukrainan kriisin vuoksi sarjaa ei saatu aloitettua suunnitellusti syksyllä 2014, vaan kauden alku siirtyi helmikuuhun 2015. Maan heikon taloustilanteen vuoksi vain neljä joukkuetta kykeni osallistumaan sarjaan. Kaudella 2020–2021 sarjaan osallistu kahdeksan joukkuetta. ==Joukkueet 2020–2021== *Bilyi Bars Bila Tserkva *Dnipro H'erson *HK Donbass *HK Kramatorsk *HK Mariupol *HK Krementšuk *Ledjanie Volki Kiova *Sokol Kiova ==Mestarit== *2021–2022: mestaruutta ei jaettu *2020–2021: HK Donbass *2019–2020: HK Krementšuk *2018–2019: HK Donbass *2017–2018: HK Donbass *2016–2017: HK Donbass *2015–2016: HK Donbass *2014–2015: HK ATEK Kiova ==Lähteet== Luokka:Jääkiekkosarjat Luokka:Ukrainan jääkiekko Luokka:Ukrainan palloilusarjat
Toropets

Toropets () on kaupunki Tverin alueella Venäjällä. Se sijaitsee Valdain ylängön länsiosassa Solomeno-järven ja sen kautta virtaavan Toropa-joen rannalla 332 kilometriä Tveristä länteen. Sen kautta kulkee Bologojen ja Velikije Lukin välinen rautatie. Kaupunki on Toropetsin piirin keskus. Asukkaita oli kaupungissa 13 018 ja koko piirissä 20 528 henkeä (vuonna 2010). Vuonna 2021 kaupungin väkiluku oli laskenut 11 441:een. Toropets mainitaan ensimmäisen kerran vuonna 1074 Smolenskin ruhtinaskunnan rajakaupunkina. Vuodesta 1167 se oli Smolenskin ruhtinaan pojan Mstislav Rostislavovitš Hrabryin hallitseman lääniruhtinaskunnan keskus. Vuonna 1214 Novgorodin ruhtinas Jaroslav nai tämän pojan Mstislav Udalyin tyttären Feodosijan, joka ilmeisesti sai myötäjäisinään Toropetsin läänityksen. Feodosijalta se siirtyi hänen pojalleen Aleksanteri Nevalaiselle. 1300-luvun puolivälistä lähtien Toropets kuului Liettuaan. Vuonna 1503 se liitettiin Moskovan Venäjään ja samalla muodostettiin Toropetsin kihlakunta. Vuonna 1580 Puolan kuningas Stefan Batory piiritti kaupunkia, joka vuoden 1582 rauhassa jäi Venäjälle. 1600-luvun alussa puolalaiset ja kasakat hävittivät Toropetsia. Vuonna 1777 siitä tuli Pihkovan lääniin kuuluneen kihlakunnan keskus. 1600-luvun lopusta lähtien Toropets oli huomattava kauppapaikka ja nahkateollisuuden keskus. Vuonna 1935 kaupunki liitettiin silloiseen Kalininin alueeseen. Toisen maailmansodan aikana se oli saksalaisten miehittämä elokuusta 1941 tammikuuhun 1942. Kaupunki on levittäytynyt puoliympyränä Solomeno-järven rannalle. Etelälaidalla ja Toropa-joen niskalla on kahden maalinnoituksen jäänteitä. Keskustassa on useita 1600–1700-luvulla rakennettuja kirkkoja ja 1700–1800-luvun kivisiä kauppiastaloja. Seutu on suosittu matkailukohde. Toropetsissa oli suuri GRAUn ase- ja ammusvarikko, jonka piti olla poikkeuksellisen hyvin suojattu. Syyskuussa 2024 varikkoon tehty drooni-isku sai aikaanmassiivisia räjähdyksiä. ==Lähteet== ==Aiheesta muualla== * Epävirallinen kaupunkiportaali * Toropetsin Korsunskoin Jumaläidin ikonin kirkko (toropets-sobor.ru) Luokka:Toropetsin piiri Luokka:Tverin alueen kaupungit
Bernoullin lemniskaatta

Bernoullin lemniskaatta on matematiikassa algebrallinen käyrä, lemniskaatta, jonka yhtälö on muotoa :(x^2 + y^2)^2 = a^2 (x^2 - y^2),\, jossa x ja y ovat karteesiset koordinaatit ja a on jokin vakio. Lemniskaatan kehitti Jakob Bernoulli vuonna 1694. Se on samalla yksi Cassinin käyrän erikoistapaus. Ulkonäöltään Bernoullin lemniskaatta muistuttaa kyljelleen käännettyä lukua 8 tai äärettömän symbolia ∞. Lemniskaatan suuruus riippuu vakiosta a. Jos a = 0, x ja y ovat myös nollia, jolloin lemniskaatan kuvaajana on pelkkä piste origossa. Bernoullin lemniskaatta voidaan myös ilmaista napakordinaattimuodossa :r^2 = a^2 \cos 2\theta\,. ==Aiheesta muualla== * Ohjelma, jolla nähdään erilaisten Bernoullin lemniskaattojen kuvaajia Luokka:Algebrallinen geometria
Bobigny

Bobigny on kaupunki Ranskassa. Se on Seine-Saint-Denis’n departementin prefektuuri, eli pääkaupunki, Île-de-Francen alueella (région). Asterix- sarjakuvan luojat Albert Uderzo ja René Goscinny ovat asuneet Bobignyssa. == Lähteet == == Aiheesta muualla == Luokka:Ranskan kaupungit Luokka:Seine-Saint- Denis’n kunnat
Paul Lafargue

Paul Lafargue (16. kesäkuuta 1842 Santiago de Cuba, Kuuba – 26. marraskuuta 1911 Draveil, Ranska) oli ranskalainen vallankumouksellinen marxisti, sosialistinen journalisti, kirjallisuuskriitikko, poliittinen kirjoittaja ja aktivisti. Lafargue tutustui Karl Marxiin ja Friedrich Engelsiin ollessaan edustajana Ensimmäisessä internationaalissa. Lafargue oli naimisissa Marxin toisen tyttären Laura Marxin kanssa. Hänen tunnetuin teoksensa on Oikeus laiskuuteen. Kuubassa ranskalaiselle ja kreolivanhemmalle syntynyt Lafargue asui lähinnä Ranskassa, joskin oleskeli välillä Englannissa ja Espanjassa. Hän johti Ranskan ensimmäistä marxilaista puoluetta, Ranskan työväenpuoluetta (Parti Ouvrier Français) yhdessä Jules Guesden kanssa. Paul Lafargue teki 69-vuotiaana kaksoisitsemurhan yhdessä vaimonsa Lauran kanssa.Marx's Daughter a Suicide.Dies with Paul la Fargue, Her Husband, Who Feared Old Age, New York Times 27.11.1911, niitattu 16.7.2019 ==Suomennetut teokset== * Kristillinen rakkaus historiallisten tosiasiain valossa, Helsinki: Työväen Sanomalehti 1907 * Jumalaan uskomisen syyt, suom. H-a P-a, Tampere: M. V. Vuolukka 1907. * Laiskuuden evankeliumi: Paul Lafarguen mukaan, Pori: Osuuskunta Kehitys 1907. * Sosialismin historia 1–2, Tampere: Tampereen Työväen Sanomalehti, 1908 (sisältää Lafarquen kirjoituksia; 2. osan suom. Wäinö Jokinen) * Oikeus laiskuuteen (Le droit à la paresse), toim. Keijo Rahkonen, Helsinki: Kansan sivistystyön liitto 1981. Lisäpainokset 1982. ISBN 951-9225-48-X == Lähteet == ==Aiheesta muualla== * Oikeus laiskuuteen, anonyymi suomennos. Sosialismi.net *Kilpeläinen, Tapani: Oikeudesta laiskuuteen. niin & näin 2/2002, 32–33. Luokka:Sosialismin kehittäjät Luokka:Ranskalaiset poliitikot Luokka:Ranskalaiset vallankumoukselliset Luokka:Ranskalaiset kriitikot Luokka:Itsemurhan tehneet Luokka:Vuonna 1842 syntyneet Luokka:Vuonna 1911 kuolleet
Porosalmi

Porosalmi on kylä Rantasalmen kunnassa Etelä-Savossa. Ympärivuotisia asukkaita kylässä on 50. Kesäisin asukasluku moninkertaistuu mökkiasukkaiden ja lomakylien ansiosta. Porosalmella toimii useita majoitus- ja ruokailupalveluja tarjoavia yrityksiä. Näistä tunnetuimpia ovat hotelli Järvisydän ja Hakoapajan lomamökit. ==Aiheesta muualla== * Porosalmen Internet-sivut Luokka:Rantasalmen kylät
Tarusa

Tarusa () on kaupunki Kalugan alueella Venäjällä. Se sijaitsee Okaan laskevan Tarusa-joen suulla 70 kilometriä Kalugasta koilliseen. Kaupunki on Tarusan piirin keskus. Asukkaita on 9 600 henkeä (vuonna 2008). Tarusa mainitaan ensimmäisen kerran vuonna 1246 Tšernigovin ruhtinaan Mihail Vsevolodovitšin pojan Jurin läänityksen keskuksena. 1300-luvulla se liitettiin Moskovan ruhtinaskuntaan. Krimin tataarit hyökkäsivät kaupunkiin mm. vuosina 1521 ja 1591. 1500–1600-luvuilla Tarusa toimi Moskovan etelärajan linnoituksena. Vuoden 1654 ruttoepidemia hävitti väestön lähes kokonaan. Vuonna 1776 kaupungista tuli Kalugan lääniin kuuluneen Tarusan kihlakunnan keskus. Sen taloudellinen kehitys oli kuitenkin hidasta. Toisen maailmansodan aikana loka- joulukuussa 1941 Tarusa oli saksalaisten miehittämä. 1900-luvun alussa Tarusa tuli tunnetuksi taidekäsitöistään, mm. kirjontatöistä. Se on ollut myös suosittu kulttuurivaikuttajien asuinpaikka. Seudulla ovat asuneet mm. taiteilijat Viktor Borisov-Musatov ja Vasili Polenov, kirjailijat Anton Tšehov, Aleksei Tolstoi ja Konstantin Paustovski. Nykyään kaupungissa toimii kaksi taidekäsitöitä valmistavaa yritystä sekä taidegalleria, jonka kokoelmissa on seudulla työskennelleiden taiteilijoiden töitä. 1700–1900-luvun alun rakennuskanta on säilynyt kaupungissa hyvin. Nähtävyyksiä ovat 1600-luvun puolivälissä rakennettu Ylösnousemuksen kirkko, Pietari-Paavalin katedraali (1758–1789) kellotorneineen ja Pyhän Nikolaoksen kirkko 1700-luvulta. 1960-luvulla Tarusa julistettiin luonnon ja rakennustaiteen suojelualueeksi. Kaupungissa järjestetään vuosittain animaatioelokuvafestivaali ja Svjatoslav Richterin säätiön musiikkifestivaali. ==Lähteet== * ==Aiheesta muualla== * Tarusan kaupungille omistettu sivusto Luokka:Kalugan alueen kaupungit
Copyfraud

Tekijänoikeuspetos () on termi, jota käytetään tapauksista, jossa joku väittää omistavansa johonkin teokseen tekijänoikeuden, vaikka ei omistaisikaan tekijänoikeutta, koska joku muu omistaa tekijänoikeuden tai teoksen tekijänoikeus on vanhentunut. Tekijänoikeuspetoksen eri muotoja: * Väitetään public domainissa olevan teoksen olevan tekijänoikeuden alainen. * Tekijänoikeuksien haltija antaa määräyksiä teoksen käytöstä ilman valtaa antaa niitä. * Jonkin arkiston tai tietokannan omistaja väittää omistavansa teosten tekijänoikeudet, koska omistaa arkiston tai tietokannan. * Joku julkaisee public domainissa olevan teoksen tiedotusvälineessä väittäen itseään teoksen tekijänoikeuksien haltijaksi. Tekijänoikeuspetos onnistuu yleensä, koska vain joidenkin valtioiden tekijänoikeuslaki kieltää tekijänoikeudesta valehtelemisen. Luokka:Tekijänoikeus Luokka:Englanninkieliset sanat ja sanonnat
Proton Gen-2

Proton Gen-2 on Protonin vuosina 2004–2012 valmistama alemman keskiluokan automalli, joka korvasi Proton Wira Aerobackin. Nimi Gen-2 on lyhenne sanasta ”Generation 2”, joka symboloi hyvin onnistuneen Wiran toista sukupolvea. Mallin sedan-versio Proton Persona esiteltiin vuonna 2007. Samaa pohjalevyä käytettiin myös pienemmässä Proton Satria Neossa. Gen-2:n seuraajaksi tuli Proton Suprima S. Vuonna 2004 esitelty Gen-2 oli ensimmäinen Protonin itse suunnittelema malli. Suunnitteluapua oli antanut Lotus. Moottorivaihtoehtoina olivat 1,3- ja 1,6-litraiset (110 hv) bensiinimoottorit. Vuonna 2007 malli sai kasvojenkohotuksessa muun muassa uudelleenmuotoillun etupuskurin. == Lähteet == == Aiheesta muualla == Gen-2 Luokka:C-segmentin autot Luokka:2000-vuosikymmenen autot Luokka:2010-luvun autot